section_heading: Izbor za domaćina
paragraph_text: Brazil je svoju kandidaturu službeno obznanio u prosincu 2006., dok je Kolumbija učinila isto nekoliko dana nakon toga. Argentina svoju kandidaturu na kraju nije ostvarila. Dana 11. travnja 2007., Kolumbija je službeno odustala od kandidature; potpredsjednik države Francisco Santos Calderón je izjavio da će Kolumbija umjesto SP-a 2014. održati Svjetsko prvenstvo u nogometu do 20 godina 2011. godine. S takvim ishodom, Brazil je ostao jedini službeni kandidat za domaćina prvenstva.<ref> Brazil je 30. listopada 2007. službeno dobio prava za održavanje Svjetskog prvenstva kao jedina država kandidat.<ref>